Новото BMW Серия 3 Седан.
Tue Oct 02 09:30:00 CEST 2018 Прес материали
От над 40 години BMW Серия 3 Седан е въплъщение на спортната радост от шофирането в премиум модел от средния клас. С динамичния си дизайн, пъргавата управляемост, образцовата ефективност и иновативното оборудване то е концентрирано олицетворение на типичните за марката BMW качества.
Attachments(3x, 6,75 MB)
Photos(109x, 669,96 MB)
Videos(3x, 246,78 MB)
От над 40 години BMW Серия 3 Седан е въплъщение на спортната радост от шофирането в премиум модел от средния клас. С динамичния си дизайн, пъргавата управляемост, образцовата ефективност и иновативното оборудване то е концентрирано олицетворение на типичните за марката BMW качества. Така триобемният модел е не само ядрото на BMW Серия 3, но с продадените междувременно над 15 млн. екземпляра по целия свят е и сърцето на марката. С новия модел BMW се целенасочено се насочва към спортните традиции на моделното семейство, които се подчертават и от множеството успехи на състезателната писта. Седмото поколение на BMW Серия 3 Седан поставя нови стандарти по отношение на динамиката на управлението, премиум качеството и иновациите в своя сегмент.
Сцена на световната премиера на новото BMW Серия 3 Седан е Mondial de l’Automobile в Париж през октомври 2018 година. Въвеждането на пазара стартира на 9 март 2019 година. Новият модел ще се произвежда в завода на BMW в Мюнхен, в управлявания от съвместната компания BMW Brilliance Automotive (BBA) завод Тиекси в Шънян, Китай, както и в новопостроения завод на BMW в Сан Луис Потоси, Мексико.
Външен дизайн: ясни, прецизни сигнали за спортен дух
С прецизните си линии и изразително моделираните повърхности новият дизайнерски език на BMW подчертава модерния и динамичен характер на новото BMW Серия 3 Седан. В сравнение с предишния модел то е пораснало на дължина с 85 мм до 4 709 мм, на широчина със 16 до 1 827 мм и на височина със само 1 до 1 442 мм. Пряко влияние върху увереното и пъргаво поведение на пътя имат удълженото с 41 до 2 851 мм междуосие, както и разширената с 43 мм предна и с 21 мм задна следа.
В предната част на автомобила доминира голямата BMW бъбрековидна радиаторна решетка с достигащите директно до нея фарове. Типичното им разделяне на две части се подчертава от характерния прорез на предната броня в контура на фаровете. Серийното оборудване включва Full LED фарове. Като опция се предлагат LED фарове с разширен обхват и Адаптивни LED фарове с BMW Лазерни светлини за незаслепяващи дълги светлини с обсег от около 530 метра. При серийното оборудване, както и при Sport Line и при Модел Luxury Line опционалните LED фарове за мъгла и Air Curtains са интегрирани във външните въздухозаборници, оформени като легнало „Т“. Динамичният профил се доминира от двете „character“ линии и извития контур на праговете. Задната част на рамките на страничните прозорци с познатата “извивка на Хофмайстер” за пръв път е интегрирана в задната колона. Хоризонталните линии и тесните, стилно затъмнени задни светлини придават широчина и мощ на задната част.
Интериорът: спортна атмосфера с висококачествено оформление
В интериора на новото BMW Серия 3 Седан новият език на формите осигурява ясно оформление на повърхностите, което подчертава разточителното предлагане на място и в комбинация с ориентацията на кокпита към водача подпомага концентрацията на водача върху случващото се на пътя. Новата комбинация от индикатори, състояща се от контролен дисплей и арматурно табло, високата средна конзола и съгласуваното оформление на лекото и модерно арматурно табло и тапицериите на вратите осигурява обгръщащо усещане за простор и спортна атмосфера.
Уредите за управление са концентрирани в няколко функционални полета. В центъра на арматурното табло във висококачествен блок са оформени индикаторите и бутоните за управлението на климатичната инсталация и дюзите на вентилацията. За управление на светлинните функции служи поле от бутони до серийния спортен кожен волан. Старт/Стоп бутонът вече е разположен в оформеното по нов начин поле за управление на средната конзола, където освен скоростния лост респективно селектора на трансмисията се намират и контролера на iDrive, бутоните на Контрола на шофирането и на електромеханичната паркинг спирачка.
Въвеждане на пазара с 5 мощни и ефективни двигателя
При въвеждането на пазара за новото BMW Серия 3 Седан ще се предлага избор между пет мощни и ефективни двигателя. Гамата включва два четирицилиндрови двигателя със
135 кВт/ 184 к.с. при BMW 320i (среден разход на гориво: 6,0 – 5,7 л/ 100 км; CO2 емисии: 137 – 129 г/ км)* и със190 кВт/ 258 к.с. при BMW 330i (среден разход на гориво: 6,1 – 5,8 л/ 100 км; CO2 емисии: 139 – 132 г/ км)*, както и два четирицилиндрови дизелови двигателя със 110 кВт/ 150 к.с. при BMW 318d (среден разход на гориво: 4,5 – 4,2 л/ 100 км; CO2 емисии: 120 – 112 г/ км)* и 140 кВт/ 190 к.с. при BMW 320d (среден разход на гориво: 4,7 – 4,4 л/ 100 км; CO2 емисии: 122 – 115 г/ км)*. BMW 330d (среден разход на гориво: 5,2 – 4,8 л/ 100 км; CO2 емисии: 136 – 128 г/ км)* се задвижва от редови шестцилиндров дизелов двигател със 195 кВт/ 265 к.с. При старта на продажбите ще се предлага и интелигентното задвижване на четирите колела при BMW 320d xDrive (среден разход на гориво: 4,8 – 4,5 л/ 100 км; CO2 емисии: 125 – 118 г/км)*. Всички варианти на модела отговарят на нормата за вредни емисии Euro 6d-TEMP.
Иновативна техника на окачването за спортен дух и комфорт на возене
При разработката на структурата на каросерията и окачването на новото BMW Серия 3 Седан особено е наблегнато на повишената динамика на управлението, пъргавата управляемост, високата прецизност на кормилното управление и увереното отрицателно ускорение. В зависимост от варианта на модела и с отчитане на допълнителното оборудване собственото тегло е понижено с до 55 килограма спрямо предишното поколение. Освен това новото BMW Серия 3 Седан има нисък център на тежестта и балансирано в съотношение 50 : 50 разпределение на теглото между осите, както и всеобхватно повишена здравина към усукване на каросерията. Оптимизираните аеродинамични качества понижават коефициента на въздушно съпротивление до 0,23 (BMW 320d). Част от серийното, както и от опционалното М Спортно окачване са използваните за пръв път в модел на BMW амортисьори, работещи в зависимост от хода. Те имат значителен принос за уникалният в сегмента баланс между спортен дух и комфорт на возене, който определя характера на новото BMW Серия 3 Седан. Тяхното амортизиращо действие, което се променя безстепенно и прогресивно в зависимост от съответния ход на окачването, осигурява осезаемо успокояване на движенията при гасене на колебанията но неравни пътни настилки и при динамично шофиране по завои.
Освен М Спортното окачване със снижаване на каросерията с 10 мм се предлага и Адаптивно М окачване с амортисьори с електронно управление. И двата опционални варианта на окачването включват и Променливото спортно кормилно управление. В най-новия си вариант то осигурява още по-директно и прецизно усещане при завиване. Освен това се предлага и М Спортна спирачна система с четирибутални спирачни апарати на предната ос, които са лакирани в син цвят и носят логото на М. За моделите BMW 330i и BMW 330d в комбинация с М Спортно окачване респективно Адаптивно М окачване се предлага и М Спортен диференциал. Напълно променливият блокаж с електронно управление на задния диференциал осигурява значително повишаване на сцеплението, пъргавината, стабилността и динамиката в завоите.
Премиум атмосфера и висококачествено допълнително оборудване
Премиум характеристиката на новото BMW Серия 3 Седан може допълнително да бъде повишена с множество висококачествени и иновативни допълнителни опции. Целенасочено индивидуализиране позволяват линиите на оборудването Модел Advantage, Модел Sport Line, Модел Luxury Line и Модел M Sport. Воланите с ново оформление и интериорните лайстни, опционалното кожено оборудване Vernasca и кожената тапицерия и салон BMW Individual Merino, тапицираното със Sensatec арматурно табло или тапицираното с кожа BMW Individual арматурно табло, както и тризоновата автоматична климатична инсталация, стационарното отопление и опцията Телефония с безжично зареждане гарантират повишен комфорт и ексклузивен стил. Предното стъкло серийно е акустично, като опция акустични стъкла се предлагат и за страничните прозорци. Опционалният стъклен покрив е с удължена със 100 мм прозрачна площ. Опцията вътрешно осветление осигурява приятно осветяване на интериора, а озвучителната система Harman Kardon Surround Sound – максимална наслада от звука. За разточителното усещане за простор в интериора допринася и увеличената свобода за раменете и лактите на предните места, както и допълнителното пространство за краката и повишеният комфорт на седене, качване и слизане на задните места. Багажникът с вместимост 480 литра на новото BMW Серия 3 Седан предлага оптимизиран комфорт на товарене. Серийното оборудване включва разделена и сгъваема в съотношение 40 : 20 : 40 облегалка на задната седалка. Като опция се предлага автоматично задвижване на задния капак, както и теглич с електрическо задвижване. Функционалността на опционалния комфортен достъп, оборудван с нови сензори за автоматично отключване и заключване на вратите включва и безконтактно отваряне и затваряне на капака на багажника.
Лидерска роля по пътя към автоматизираното шофиране
Новото BMW Серия 3 Седан поема лидерската роля и по пътя към автоматизираното шофиране благодарение на значително разширения избор от иновативни асистиращи системи. Серийното оборудване включва Предупреждение при опасност от сблъсък и за пешеходци със спирачна функция при градски условия, чиито най-нов вариант предупреждава и за разпознати велосипедисти. Като опция се предлагат и Активен контрол на скоростта с функция Stop & Go и Асистент за шофиране с Предупреждение при напускане и смяна на лентата и Предупреждение при опасност от удар отзад и за напречен трафик. Като цялостен пакет за комфорт и сигурност се предлага Асистентът за шофиране Professional, който включва и Асистент за завиване и водене в лентата. Той подпомага водача и при поддържане на курса в стеснени участъци и освен това включва и Асистент за поддържане на лентата с активна защита срещу страничен удар и помощ при избягване на препятствия. Новото поколение на BMW Head-Up дисплея предлага увеличена площ на проекцията, ново графично оформление и допълнителни изобразявани съдържания.
При маневриране и паркиране водачът получава подкрепа от Контрола на дистанцията при паркиране и камерата за обратно виждане. Освен това се предлага и Асистент за паркиране, който при паркиране и изкарване от паркомясто поема както въртенето на волана, така и ускорението, спирането и избора на предавка на трансмисията Steptronic. Функционалността му включва и Асистент за движение на заден ход, който при движение назад до 50 метра води автомобила прецизно по отсечката, премината преди това на преден ход.
Интуитивно управление и перфектна свързаност: BMW Operating
System 7.0 и BMW Intelligent Personal Assistant
За оптимизиране на системата за индикации и управление особен принос има и новата BMW Operating System 7.0 с модерни, дигитални и прецизно ориентирани към потребностите на водача функции. Опционалният BMW Live Cockpit Professional включва единно оформени, ситуативни индикации с възможност за индивидуализиране върху напълно дигитално 12,3-инчово арматурно табло и 10,25-инчов контролен дисплей. За интуитивно управление водачът може да избира между тъч-функцията на контролния дисплей, контролера на iDrive, бутоните на волана, BMW Управление с жестове и гласови команди. В новото BMW Серия 3 Седан за пръв път ще бъде представен и BMW Intelligent Personal Assistant, един интелигентен, дигитален помощник, който може да бъде заговорен с простото „Hey BMW“. Уникалното в сравнение с другите дигитални асистенти е фактът, че може да бъде персонализиран и наречен с име по избор. С BMW Intelligent Personal Assistant на борда на автомобила винаги пътува един истински професионален експерт от BMW. Той може да обясни почти всички функции („Как функционира Асистентът за дългите светлини?“), информира за актуалния статус („В норма ли е нивото на маслото?“) и осигурява помощ при въпроси („Какви са предупредителните съобщения?“). Той е перфектният спътник и подпомага водача преди всичко във всекидневието чрез въвежданията с естествени гласови команди при задачи като продуктивност и развлечения. С редовно обновяване на актуалната операционна версия, която може да бъде инсталирана на смартфона и автомобила чрез Remote Software Upgrade, постоянно ще се добавят нови функции и възможности.
Всички данни за динамичните характеристики, разхода на гориво и емисиите са предварителни.
BMW 320i: Fuel consumption combined*: 6,0 – 5,7 l/100 km, CO2 emissions combined*: 137 – 129 g/km
BMW 330i: Fuel consumption combined*: 6,1 – 5,8 l/100 km, CO2 emissions combined*: 139 – 132 g/km
BMW 318d: Fuel consumption combined*: 4,5 – 4,1 l/100 km, CO2 emissions combined*: 120 – 108 g/km
BMW 320d: Fuel consumption combined*: 4,7 – 4,2 l/100 km, CO2 emissions combined*: 122 – 110 g/km
BMW 320xDrive: Fuel consumption combined*: 4,8 – 4,5 l/100 km, CO2 emissions combined*: 125 – 118 g/km
BMW 330d: Fuel consumption combined*: 5,2 – 4,8 l/100 km, CO2 emissions combined*: 136 – 128 g/km
*All figures relating to performance, fuel/electric power consumption and emissions are provisional.
Новото BMW Серия 3 Седан - кратка версия. PDF, BG, 141,83 KB
Новото BMW Серия 3 Седан - продуктови акценти PDF, EN, 6,19 MB
Новото BMW Серия 3 Седан - технически данни PDF, EN, 429,24 KB